Dabo FM
Dabo FM, gidan rediyo ne da jaridar yanar gizo a harshen Hausa wadda Dangalan Muhammad Aliyu ya kafa a watan Nuwamban 2018, karkashin gudanarwar kamfanin D.Mahsr Media Limited dake yada shirye-shiryensa a yanar gizo. 

A cikin wata ukun farko da aka bude gidan rediyon, ya samu masu sauraro fiye da dubu 4000 daga dukkanin sassan duniya tare da samun mutane sama da 70,000 da suka taba leƙawa shafinta na yanar gizo. Ana iya kama tashar ta manyan shafuka dake watsa rediyoyin yanar gizo kamar su Radio.net da Live Online Radio 

 

Daga bisani, bayan watanni 7 da fara kaddamar da shirye-shirye, bisa wasu dalilai yasa tashar ta rufe shafinta na rediyon yanar gizo zuwa Jaridar yanar gizo.

Tarihi 
A yanzu haka, Dabo FM tana watsa labaranta ne daga birnin Jaipur dake arewacin kasar Indiya.An kafa Dabo FM a watan Nuwamban 2018 a kasar Indiya. An kafa ta domin wayar da kan Matasa tare da samun isar da sako zuwa ga al'ummar arewacin Najeriya, hakan yasa ake gudanar da Dabo FM da harshen Hausa.

A shekarar 2019, Dabo FM ta bankado rahoto akan farashin da 'Yan ta'adda a Najeriya musamman masu garkuwa da mutane suke siyarda bindiga da harsasai.. Dabo FM ce ta fara binciko farashin doguwar rigar da matar shugaba Muhammadu Buhari, Hajiya Aisha Muhammadu Buhari ta sanya, mai tsadar Naira miliyan 1.5 zuwa wajen taron murnar sake cin zabensu a karo na 2, hakan ya sa dukkanin manyan jaridun Najeriya suka buga rahotan binciken.

Shafin Yanar Gizo 
Shafin yanar gizo

Rukuni
Gidan Rediyon Yanar Gizo
Jarida mai yada shirye-shirye daga kasar Indiya
An Kafa Dabo FM a 2018

Manazarta

Jarida
Labarin ƙasa
Najeriya
Gidan Rediyo